Nattelivet lukker ned fra på fredag, mens skolebørn sendes på en udvidet juleferie, lyder det på et pressemøde i statsministeriet onsdag aften.

Det er slut med festerne i blandt andet Jomfru Ane Gade i Aalborg fra på fredag. Fra den 10. december skal natteliv og diskoteker lukkes, lyder det på aftenens coronapressemøde i Statministeriet. Også koncerter og lignende med mere end 50 personer bliver nu aflyst, samtidig med, at virksomheder på det kraftigste opfordres til at aflyse julefrokoster. - Vi skal tage lidt særlige hensyn lige nu, lyder det fra Sundhedsstyrelsen direktør, Søren Brostrøm. Skoleelever på lang juleferie I grundskoler hjemsendes børn fra 0.-10. klasse fra og med 15. december og til og med 4. januar. Det giver ifølge statsminister Mette Frederiksen det hun kalder "en forlænget juleferie". Det betyder dog ikke, at børnene slipper for hjemmeundervisning. Udover det bliver der igen indført krav om mundbind, når man står op i restauranter. Statsministeren understreger, at netop de mange vaccinerede er grunden til, "at vi ikke står til en egentlig nedlukning", selvom der vil blive indført restriktioner. - Det er fortsat vores vurdering, at det er muligt at holde store dele af det danske samfund åbent, siger hun.